CELEX: 52020PC0754
Language: lt
Date: 2020-11-16
Title: Pasiūlymas TARYBOS ĮGYVENDINIMO SPRENDIMAS kuriuo Airijai pagal Reglamentą (ES) 2020/672 suteikiama laikina parama nedarbo rizikai dėl ekstremaliosios situacijos, susijusios su COVID-19 protrūkiu, mažinti

EUROPOS KOMISIJA
            Briuselis, 2020 11 16
            COM(2020) 754 final
            2020/0333(NLE)
            Pasiūlymas
            TARYBOS ĮGYVENDINIMO SPRENDIMAS
            kuriuo Airijai pagal Reglamentą (ES) 2020/672 suteikiama laikina parama nedarbo rizikai dėl ekstremaliosios situacijos, susijusios su COVID-19 protrūkiu, mažinti
            
               
         
         
            
               AIŠKINAMASIS MEMORANDUMAS
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               Tarybos reglamente (ES) 2020/672 (toliau – SURE reglamentas) nustatyta teisinė sistema, pagal kurią valstybėms narėms, kurios dėl COVID-19 protrūkio patiria didelį ekonomikos sukrėtimą arba kurioms kyla didelė tokio sukrėtimo grėsmė, teikiama Sąjungos finansinė parama. Parama pagal SURE skirta pirmiausia sutrumpinto darbo laiko tvarkos ar panašioms priemonėms, kuriomis siekiama apsaugoti darbuotojus ir savarankiškai dirbančius asmenis ir taip sumažinti nedarbo ir pajamų praradimo mastą, finansuoti, taip pat naudojama kaip papildoma priemonė tam tikroms su sveikata susijusioms priemonėms, visų pirma darbo vietoje, finansuoti.
            
            
               2020 m. spalio 27 d. Airija paprašė Sąjungos finansinės paramos pagal SURE reglamentą. Pagal SURE reglamento 6 straipsnio 2 dalį Komisija pasikonsultavo su Airijos valdžios institucijomis, kad patikrintų, ar staiga smarkiai padidėjo faktinės ir numatytos išlaidos, tiesiogiai susijusios su reaguojant į COVID-19 pandemiją patvirtinta laikinų darbo užmokesčio subsidijų schema. Konkrečiai pagal šią schemą subsidijuojama dalis darbdavio darbo užmokesčio išlaidų, kai dėl COVID-19 krizės nustatyti apribojimai daro poveikį darbdavio verslui. Ši schema skirta darbdaviams, išlaikantiems darbuotojus; ja siekiama remti įmonių gyvybingumą ir išsaugoti darbdavio ir darbuotojo santykius. Schema taikyta nuo 2020 m. kovo 26 d. iki 2020 m. rugpjūčio 31 d. Iš pradžių iki 2020 m. gegužės 3 d. pagal subsidijų schemą darbdaviams buvo kompensuojama ne daugiau kaip 410 EUR per savaitę už kiekvieną reikalavimus atitinkantį darbuotoją. Nuo 2020 m. gegužės 4 d. pereita prie sistemos, pagal kurią subsidijų išmokos grindžiamos kiekvieno darbuotojo ankstesniu grynuoju savaitiniu darbo užmokesčiu, kai darbdaviams kompensuojama nuo 70 iki 85 % darbuotojo grynojo uždarbio, taikant 350 arba 410 EUR per savaitę viršutinę ribą, priklausomai nuo atlyginimo dydžio. 
            
            
               Airija pateikė Komisijai atitinkamą informaciją. 
            
            
               Atsižvelgdama į turimus įrodymus, Komisija siūlo Tarybai priimti įgyvendinimo sprendimą suteikti Airijai finansinę paramą pagal SURE reglamentą pirmiau nurodytai priemonei remti.
            
            
               •Suderinamumas su toje pačioje politikos srityje galiojančiomis nuostatomis
            
            
               
                  Šis pasiūlymas visiškai atitinka Tarybos reglamentą (ES) 2020/672, pagal kurį teikiamas pasiūlymas.
               
               
                  Šis pasiūlymas papildo kitą Sąjungos teisės priemonę, kuria teikiama parama valstybėms narėms ištikus nelaimei, – 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (toliau – Reglamentas (EB) Nr. 2012/2002). Kovo 30 d. priimtas Europos Parlamento ir Tarybos reglamentas (ES) 2020/461, kuriuo ta priemonė iš dalies keičiama siekiant išplėsti jos taikymo sritį į ją įtraukiant didelio masto ekstremaliąsias visuomenės sveikatos situacijas ir apibrėžti konkrečius tinkamus finansuoti veiksmus. 
               
            
            
               •Suderinamumas su kitomis Sąjungos politikos sritimis
            
            
               
                  Pasiūlymas yra dalis įvairių priemonių, parengtų reaguojant į dabartinę COVID-19 pandemiją, tokių kaip Atsako į koronaviruso grėsmę investicijų iniciatyva, ir papildo kitas priemones, kuriomis remiamas užimtumas, pavyzdžiui, Europos socialinį fondą ir Europos strateginių investicijų fondą (ESIF) / „InvestEU“. Šis pasiūlymas, kuriuo suteikiama galimybė skolinti ir skolintis siekiant šiuo konkrečiu COVID-19 protrūkio atveju paremti valstybes nares, veiks kaip antroji gynybos linija: pagal jį bus finansuojamos sutrumpinto darbo laiko tvarkos ir panašios priemonės, padedančios apsaugoti darbo vietas ir taip nuo nedarbo rizikos apsaugoti darbuotojus ir savarankiškai dirbančius asmenis. 
               
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               
                  Šios priemonės teisinis pagrindas yra Tarybos reglamentas (ES) 2020/672.  
               
            
            
               •Subsidiarumo principas (neišimtinės kompetencijos atveju) 
            
            
               
                  Pasiūlymas parengtas atsižvelgiant į valstybės narės prašymą ir parodo Europos solidarumą, valstybėms narėms, nukentėjusioms nuo COVID-19 protrūkio, teikiant Sąjungos finansinę paramą laikinų paskolų forma. Kaip antroji gynybos linija, tokia finansinė parama laikinai padeda vyriausybėms finansuoti padidėjusias viešąsias išlaidas, susijusias su sutrumpinto darbo laiko tvarkos ir panašiomis priemonėmis, siekiant padėti apsaugoti darbo vietas ir taip nuo nedarbo ir pajamų praradimo rizikos apsaugoti darbuotojus ir savarankiškai dirbančius asmenis.
               
               
                  Tokia parama padės nukentėjusiems gyventojams, taip pat padės sušvelninti tiesioginį socialinį ir ekonominį dabartinės COVID-19 krizės poveikį. 
               
            
            
               •Proporcingumo principas
            
         
         
            
               
                  Pasiūlymas atitinka proporcingumo principą. Juo neviršijama to, kas būtina priemonės tikslams pasiekti. 
               
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Konsultacijos su suinteresuotosiomis šalimis
            
            
               
                  Kadangi pasiūlymą reikėjo parengti skubiai, kad Taryba spėtų laiku jį priimti, surengti konsultacijų su suinteresuotosiomis šalimis nebuvo įmanoma.
               
            
            
               •Poveikio vertinimas
            
            
               
                  Kadangi pasiūlymas yra skubus, poveikio vertinimas nebuvo atliktas.
               
            
            
               4.POVEIKIS BIUDŽETUI
            
            
               
                  Komisija turėtų galėti sudaryti sutartis dėl skolinimosi finansų rinkose, kad perskolintų tokias lėšas finansinės paramos pagal priemonę SURE prašančiai valstybei narei. 
               
            
            
               Be valstybių narių teikiamų garantijų, sistemoje įtvirtintos kitos apsaugos priemonės, užtikrinančios jos finansinį patikimumą:
            
            
               ·griežtas ir konservatyvus požiūris į finansų valdymą;
            
            
               ·paskolų portfelio sudarymas apribojant koncentracijos riziką, metinę poziciją ir pernelyg didelę poziciją atskirų valstybių narių atžvilgiu, kartu užtikrinant, kad pakankamai išteklių būtų galima suteikti toms valstybėms narėms, kurioms jų labiausiai reikia, ir
            
            
               ·galimybės refinansuoti skolą.
            
            
               2020/0333 (NLE)
            
            
               Pasiūlymas
            
            
               TARYBOS ĮGYVENDINIMO SPRENDIMAS
            
            
               kuriuo Airijai pagal Reglamentą (ES) 2020/672 suteikiama laikina parama nedarbo rizikai dėl ekstremaliosios situacijos, susijusios su COVID-19 protrūkiu, mažinti
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, 
            
            
               atsižvelgdama į 2020 m. gegužės 19 d. Tarybos reglamentą (ES) 2020/672 dėl Europos laikinos paramos priemonės nedarbo rizikai dėl ekstremaliosios situacijos, susijusios su COVID-19 protrūkiu, mažinti (SURE) sukūrimo 
                  1
               , ypač į jo 6 straipsnio 1 dalį,
            
            
               atsižvelgdama į Europos Komisijos pasiūlymą,
            
         
         
            
               kadangi:
            
            
               (1)2020 m. spalio 27 d. Airija paprašė Sąjungos finansinės paramos, kad papildytų nacionalines pastangas mažinti COVID-19 protrūkio poveikį ir švelninti protrūkio socialinius bei ekonominius padarinius darbuotojams ir savarankiškai dirbantiems asmenims;
            
            
               (2)numatoma, kad COVID-19 protrūkis ir išskirtinės priemonės, kurias Airija įgyvendino siekdama suvaldyti protrūkį ir jo socialinį, ekonominį bei su sveikata susijusį poveikį, turės didžiulį poveikį viešiesiems finansams. Pagal Komisijos 2020 m. rudens prognozę iki 2020 m. pabaigos Airijos valdžios sektoriaus deficitas ir skola turėtų sudaryti atitinkamai 6,8 % ir 63,1 % bendrojo vidaus produkto (BVP), o Airijos BVP 2020 m. turėtų sumažėti 2,3 %;
            
            
               (3)COVID-19 protrūkis imobilizavo didelę Airijos darbo jėgos dalį. Dėl to Airijoje staiga smarkiai padidėjo viešosios išlaidos, susijusios su laikinų darbo užmokesčio subsidijų schema, nurodyta 4 konstatuojamojoje dalyje;
            
            
               (4)2020 m. spalio 27 d. Airijos prašyme nurodyto 2020 m. Įstatymo dėl neatidėliotinų priemonių ginant viešąjį interesą (COVID-19) 28 straipsniu „COVID-19: nuostatos dėl laikinų darbo užmokesčio subsidijų“ nustatyta schema, pagal kurią subsidijuojama dalis darbdavio darbo užmokesčio išlaidų, kai dėl COVID-19 krizės nustatyti apribojimai daro poveikį darbdavio verslui. Ši schema skirta darbdaviams, išlaikantiems darbuotojus; ja siekiama remti įmonių gyvybingumą ir išsaugoti darbdavio ir darbuotojo santykius. Schema taikyta nuo 2020 m. kovo 26 d. iki 2020 m. rugpjūčio 31 d. Iš pradžių iki 2020 m. gegužės 3 d. pagal subsidijų schemą darbdaviams buvo kompensuojama ne daugiau kaip 410 EUR per savaitę už kiekvieną reikalavimus atitinkantį darbuotoją. Nuo 2020 m. gegužės 4 d. pereita prie sistemos, pagal kurią subsidijų išmokos grindžiamos kiekvieno darbuotojo ankstesniu grynuoju savaitiniu darbo užmokesčiu, kai darbdaviams kompensuojama nuo 70 iki 85 % darbuotojo grynojo uždarbio, taikant 350 arba 410 EUR per savaitę viršutinę ribą, priklausomai nuo atlyginimo dydžio; 
            
            
               (5)Airija atitinka Reglamento (ES) 2020/672 3 straipsnyje nustatytas finansinės paramos prašymo sąlygas. Airija pateikė Komisijai tinkamų įrodymų, kad faktinės viešosios išlaidos nuo 2020 m. vasario 1 d. padidėjo 2 473 887 900 EUR dėl padidėjusios sumos, tiesiogiai susijusios su laikinų darbo užmokesčio subsidijų schema. Tai staigus smarkus padidėjimas, nes naujoji priemonė taikoma didelei Airijos įmonių ir darbo jėgos daliai; 
            
            
               (6)Komisija pagal Reglamento (ES) 2020/672 6 straipsnį pasikonsultavo su Airija ir patikrino, ar staiga smarkiai padidėjo faktinės viešosios išlaidos, tiesiogiai susijusios su sutrumpinto darbo laiko tvarkos ir panašiomis priemonėmis, nurodytomis 2020 m. spalio 27 d. prašyme;
            
            
               (7)todėl finansinė parama turėtų būti suteikta siekiant padėti Airijai mažinti didelio ekonomikos sukrėtimo, kurį sukėlė COVID‑19 protrūkis, socialinį ir ekonominį poveikį. Sprendimus dėl paramos dalių ir dalinių išmokų terminų, dydžio ir išmokėjimo Komisija turėtų priimti glaudžiai bendradarbiaudama su nacionalinėmis valdžios institucijomis;
            
            
               (8)šis sprendimas neturėtų daryti poveikio procedūrų, kurios gali būti pradėtos dėl vidaus rinkos veikimo iškraipymo, ypač pagal Sutarties 107 ir 108 straipsnius, rezultatams. Jis nėra viršesnis už reikalavimą, kad valstybės narės praneštų Komisijai apie galimos valstybės pagalbos atvejus pagal Sutarties 108 straipsnį;
            
            
               (9)sprendimas suteikti finansinę paramą priimtas atsižvelgiant į esamus ir numatomus Airijos poreikius, taip pat į kitų valstybių narių pagal Reglamentą (ES) 2020/672 jau pateiktus ar numatomus pateikti finansinės paramos prašymus, taikant vienodo požiūrio, solidarumo, proporcingumo ir skaidrumo principus,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               Airija atitinka Reglamento (ES) 2020/672 3 straipsnyje nustatytas sąlygas.
            
            
               2 straipsnis
            
            
               1.Sąjunga suteikia Airijai paskolą, kuri neviršija 2 473 887 900 EUR. Ilgiausias vidutinis paskolos grąžinimo terminas – 15 metų.
            
            
               2.Šiuo sprendimu suteiktos finansinės paramos prieinamumo laikotarpis yra 18 mėnesių nuo pirmos dienos po šio sprendimo įsigaliojimo.
            
            
               3.Komisija Sąjungos finansinę paramą Airijai teikia ne daugiau kaip aštuoniomis dalimis. Bet kuri dalis gali būti išmokama viena ar keliomis dalinėmis išmokomis. Pirmos dalies dalinių išmokų grąžinimo terminai gali būti ilgesni negu 1 dalyje nurodytas ilgiausias vidutinis grąžinimo terminas. Tokiais atvejais kitų dalinių išmokų grąžinimo terminai nustatomi taip, kad išmokėjus visas dalis būtų laikomasi 1 dalyje nurodyto ilgiausio vidutinio grąžinimo termino.
            
            
               4.Pirma dalis išmokama įsigaliojus Reglamento (ES) 2020/672 8 straipsnio 2 dalyje numatytam paskolos susitarimui.
            
            
               5.Airija apmoka Reglamento (ES) 2020/672 4 straipsnyje nurodyto Sąjungos finansavimo išlaidas, susijusias su kiekviena dalimi, ir visus Sąjungos mokesčius, sąnaudas ir išlaidas, atsiradusius dėl finansavimo, susijusio su pagal šio straipsnio 1 dalį suteikta paskola.
            
            
               6.Dėl dalių dydžio ir išmokėjimo, kaip ir dėl dalinių išmokų dydžio, sprendžia Komisija.
            
         
         
            
               3 straipsnis
            
            
               Airija gali finansuoti laikinų darbo užmokesčio subsidijų schemą, pagal kurią subsidijuojama dalis darbdavio darbo užmokesčio išlaidų, kai dėl COVID-19 krizės nustatyti apribojimai daro poveikį darbdavio verslui ir kai išlaikomi darbo santykiai, kaip numatyta 2020 m. Įstatymo dėl neatidėliotinų priemonių ginant viešąjį interesą (COVID-19) 28 straipsnyje „COVID‑19: nuostatos dėl laikinų darbo užmokesčio subsidijų“.
            
            
               4 straipsnis
            
            
               Šis sprendimas skirtas Airijos Respublikai.
            
            
               Šis sprendimas įsigalioja pranešimo adresatui apie jį dieną.
            
            
               5 straipsnis
            
            
               Šis sprendimas skelbiamas Europos Sąjungos oficialiajame leidinyje. 
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        OL L 159, 2020 5 20, p. 1.